11.4.88 De Europæiske Fællesskabers Tidende Nr. C 95/7 
Udtalelse om forslag til Rådets forordning (EØF) om ændring af forordning (EØF) 
nr. 797/85 og (EØF) nr. 1760/87 for så vidt angår nedlæggelse af landbrugsarealer samt 
ekstensivering og omstilling af produktionen 
(88/C 95/03) 
Rådet for De europæiske Fællesskaber besluttede den 25. januar 1988 under henvisning til 
EØF-traktatens artikel 43 og 198 at anmode om Det økonomiske og sociale Udvalgs (ØSU) 
udtalelse om det ovennævnte emne. 
ØSU pålagde Walter Luchetti som hovedordfører at forberede arbejdet med spørgsmålet. 
ØSU vedtog på sin 253. plenarforsamling den 24. februar 1988, med 107 stemmer for, 2 
imod, mens 15 stemte hverken for eller imod, følgende udtalelse. 
1.1. ØSU gik i sin udtalelse af 27. januar 1988 (l) 
med stort flertal ind for midlertidig nedlæggelse af visse 
landbrugsarealer. På topmødet i Bryssel den 10. og 
11. februar 1988 blev der indgået en aftale efter de 
retningslinjer, der var blevet afstukket i ØSU's udtalelse. 
1.1.1. I særdeleshed er Det europæiske Råd enigt 
om, »at der skal indføres en mekanisme til begrænsning 
af udbuddet ved braklægning af landbrugsarealer. 
Denne mekanisme skal supplere de øvrige stabiliserings-
mekanismer ...«(2). 
1.2. ØSU tager denne aftale til efterretning og be­
kræfter det synspunkt, der er anført i ovennævnte udta­
lelse. 
1.3. Det egentlige formål med den foreslåede foran­
staltning er at bidrage til at få nedbragt produktionen 
og stabiliseret Den europæiske udviklings- og garanti­
fond for landbrugets (EUGFL) udgifter. 
1.4. ØSU ser med en vis interesse på foranstalningen, 
men mener dog, at der kun vil kunne nås en genopret­
ning af situationen ved at yde en passende støtte for 
nedlæggelse af arealer med et vist produktionspotentiel 
og ved på acceptabel vis at lade bedrifterne skiftes til 
at tage jord ud af drift. 
1.4.1. I den forbindelse gør ØSU opmærksom på 
nødvendigheden af en fyldestgørende kontrol, som i 
øvrigt forekommer yderst vanskelig og tyngende for 
medlemsstaterne. Mangelen på en sådan kontrol kan 
imidlertid få også denne minimale genopretningseffekt 
til at forsvinde, idet der sker en intensivering af produk­
tionen på de arealer, der fortsat dyrkes, således som 
erfaringerne i andre lande allerede har vist det. 
1.5. ØSU er dog meget betænkelig ved den frem­
gangsmåde og de nærmere bestemmelser, der nu fore­
slås. 
(!) EFTnr. C 81 af 28. 3. 1988. 
(2) Det samlede kompromis fra Det europæiske Rådets møde i 
Bryssel (SN/517/88). 1.5.1. Den fremgangsmåde, der nu er valgt, indgår 
således ikke i en overordnet og sammenhængende plan 
som den, Kommissionen fremlagde i Grønbogen, og 
som ØSU kraftigt bakkede op om; tværtimod er den 
frugten af et for fragmentarisk syn på reformen af 
den fælles landbrugspolitik, hvorved der kan sættes 
spørgsmålstegn ved den foreslåede foranstaltnings evne 
til at bidrage til en mindskelse af uligevægten på de 
berørte landbrugsmarkeder. 
1.5.1.1. Den foreslåede nedlæggelse af landbrugs­
arealer vil efter Kommissionens opfattelse kunne med­
føre, at 1 million ha, hvor der især dyrkes korn, tages 
ud af drift, hvilket vi betyde en reduktion på ca. 
2,3 millioner t af EF's produktion. I modsætning til, 
hvad man kunne have horventet, er der klart tale om 
jorder, der kun giver et beskedent udbytte. 
1.5.1.2. De samlede udgifter vil beløbe sig til 400 
millioner ECU, og de besparelser, der vil kunne opnås, 
vil være af samme størrelsesorden. 
1.5.1.3. Generelt set er foranstaltningen derfor øko­
nomisk set uden betydning, hvis man ser bort fra, at 
støtten til dels afholdes over de nationale budgetter i 
stedet for over EF-budgettet, som dermed aflastes. 
1.6. ØSU er klar over, at der endnu ikke i alle med­
lemsstater er indhøstet tilstrækkelige erfaringer med 
nedlæggelse af landbrugsarealer. ØSU foreslår derfor, 
at der i vedtagelsen af EF-regler på dette område tages 
særlig hensyn til de nedenfor anførte bemærkninger. 
1.6.1. ØSU udtrykker desuden stor foruroligelse over 
de konsekvenser, som opgivelse af bestemte sårbare 
landbrugsarealer vil få dels i økonomisk og social hen­
seende, og dels for grundvandsforholdene, som følge af 
den uundgåelige ørkendannelse. 
1.6.2. Økonomisk set vil iværksættelsen af sådanne 
foranstaltninger i disse særlige områder kun give be­
grænsede resultater i henseende til at bringe produktio­
nen under kontrol, eftersom de jordbundsmæssige og 
Nr. C 95/8 De Europæiske Fællesskabers Tidende 11. 4. 88 
klimatiske forhold betyder, at de generelt set små be­
drifter kun har et beskedent udbytte. 
1.6.3. Hvad angår de sociale aspekter, skal der gøres 
opmærksom på risikoen for, at der i rene landbrugsom­
råder vil ske en nedgang i og måske et totalt ophør med 
landbrugsvirksomhed, hvordved den socio-økonomiske 
ligevægt for hele befolkningen vil blive bragt i fare. 
Især skal det fremhæves, at opgivelse af arealer vil 
betyde tab af arbejdspladser ikke blot inden for land­
bruget, men også i de tilknyttede sektorer (forar­
bejdningsindustri, håndværk, handel osv.). 
1.6.3.1. Situationen vil blive kritisk for landbrugets 
lønmodtagere samt for de mindre virksomheder, der 
forarbejder og udnytter lokale produkter, det være sig 
kooperativer eller ej, og konsekvenserne for beskæfti­
gelsen og for producenternes indkomster kan endnu 
ikke overskues. Det vil i denne forbindelse være ønske­
ligt at få vedtaget et socialt program for de berørte 
arbejdstagere. 
1.6.4. ØSU mener, at Kommissionen ikke har taget 
tilstrækkelig højde for disse vigtige og samtidig ømtåle­
lige aspekter. Det henstilles derfor, at der nu så hurtigt 
som muligt tages beslutning om politikken for ophør 
med landbrugsvirksomhed og indkomststøtte til alle, 
som er beskæftiget inden for landbruget. 
1.7. ØSU erkender endvidere, at en eventuel nedlæg­
gelse af landbrugsarealer indirekte kunne være til gavn 
for naturens plante- og dyreliv, navnlig fordi der i så 
fald ikke vil blive anvendt pesticider og kustgødning. 
Bryssel, den 24. februar 1988. De pågældende arealer bør dog fortsat ligge hen som 
landbrugsjord. 
1.8. Endelig ser ØSU med tilfredshed på de konklu­
sioner, der blev draget på Det europæiske Råds møde 
i Bryssel, og i særdeleshed dem, der er anført i bilag I 
og II i det samlede kompromis. 
1.8.1. Navnlig erkender Det europæiske Råd, at de 
foranstaltninger til begrænsning af produktionen, der 
er blevet vedtaget siden 1984, er i overensstemmelse 
med de forpligtelser, der er blevet indgået i Organisatio­
nen for økonomisk samarbejde og udvikling (OECD) 
og på topmødet i Venedig, og at disse foranstalninger 
»kun vil kunne få deres fulde virkning, hvis de øvrige 
producenter verden over iagttager en tilsvarende disci­
plin«. 
1.8.2. Hvad angår de handelspolitiske aspekter, er 
ØSU enigt med Det europæiske Råd, når dette anmoder 
Kommissionen »om inden for rammerne af Uruguay­
runden og under hensyn til de almindelige regler af Den 
almindelige overenskomst om told og udenrigshandel 
(GATT) at sørge for, at der tages passende hensyn 
til Fællesskabets foranstaltninger vedrørende priser og 
produktionsmængder, og energisk at arbejde for, at der 
findes en passende løsning på de problemer, som opstår 
ved indførsel til Fællesskabet af substitutionsprodukter 
for korn, oliefrø og proteinafgrøder«. 
1.8.3. Ligeledes støtter ØSU anmodningen fra Det 
europæiske Råd til Kommissionen »om at undersøge 
alle muligheder for at øge anvendelsen af landbrugsrå-
varer i andet end levnedsmidler og at forelægge forslag 
herom«. 
Alfons MARGOT 
Formand for 
Det økonomiske og sociale Udvalg 
11.4.88 De Europæiske Fællesskabers Tidende Nr. C 95/9 
BILAG 
(Forretningsordenens artikel 43, fjerde afsnit) 
Under debatten på plenarforsamlingen blev følgende ændringsforslag forkastet: 
Punkt 1.5.1.2 
Ændres således: 
»EF's samlede udgifter til nedlæggelse af landbrugsarealer vil ifølge den budgetramme, der blev fastlagt på 
topmødet, beløbe sig til ca. 850-900 millioner ECU, hvoraf ca. 300 millioner ECU skal afholdes af EUGFL. 
Samtidig sparer EUGFL ca. 850-900 millioner ECU til eksportrestitutioner. I modsætning til eksportrestitutio­
nerne kommer støtten til nedlæggelse af landbrugsarealer imidlertid hele økonomien i EF til gode i fuldt 
omfang. 
Resultatet af afstemningen 
38 stemte for, 52 stemte imod, 17 stemte hverken for eller imod. 
Punkt 1.5.1.3 
Punktet udgår. 
Resultatet af afstemningen 
34 stemte for, 63 stemte imod, 14 stemte hverken for eller imod. 
Udtalelse om forslag til Rådets forordning (EØF) om generelle regler for kontrollen inden 
for vinsektoren 
(88/C 95/04) 
Rådet for De europæiske Fællesskaber besluttede den 15. januar 1988, under henvisning til 
EØF-traktatens artikel 198, at anmode om Det økonomiske og sociale Udvalgs (ØSV) 
udtalelse om det ovennævnte emne. 
ØSU pålagde Johannes M. Jaschick som hovedordfører at forberede arbejdet med dette 
spørgsmål. 
På sin 253. plenarforsamling den 24. februar 1988 vedtog Det økonomiske og sociale Udvalg 
med 93 stemmer mod 3, mens 2 stemte hverken for eller imod, følgende udtalelse. 
1. Generelle bemærkninger 
1.1. ØSU ser med tilfredshed på Kommissionens for­
slag om at forbedre medlemsstaternes og EF's kontrol­
metoder inden for vinsektoren, især ved at oprette 
en kontrolstruktur, og om at styrke samarbejdet ved 
navnlig ved navnlig at sikre en bedre information. 
1.2. ØSU er enig med Kommissionen i, at udviklin­
gen i samhandelen mellem medlemsstaterne nødvendig­
gør en harmonisering af kontrolmetoderne og et snæv­
rere samarbejde mellem de forskellige kontrolinstanser, 
hvis beføjelser bør defineres klart. 1.3. Med en forbedring af medlemsstaternes og EF's 
kontrol skulle man kunne imødegå illoyal praksis og 
bedrageri samt øge forbrugerbeskyttelsen. For at nå 
dette mål bør EF's kontrolstrukturer efter ØSU's opfat­
telse udbygges, og de foranstaltninger, der skal gennem­
føres, må præciseres yderligere. Kommissionens forslag 
er et første vigtigt skridt henimod en harmonisering af 
EF's kontrolsystemer. 
1.4. ØSU fastslår, at kontrolstrukturerne i de enkelte 
medlemsstater er meget forskellige. Det lægger vægt på 
at få forbedret kontrollen i såvel producent- som ikke-
producentlandene.